3. ΠΡΟΕΔΡΙΚΟΝ ΔΙΑΤΑΓΜΑ της 25/30 Οκτ. 1930 Περί του τρόπου της συστάσεως και λειτουργίας των ειδικών επιτροπών δια την βεβαίωσιν των παραβάσεων των Νόμ. 4195 και 4835 «περί αθεμίτου ανταγωνισμού των επιβατηγών ατμοπλοίων». Άρθρ.1.-Η δια την βεβαίωσιν των παραβάσεων των Νόμων περί αθεμίτου ανταγωνισμού μεταξύ επιβατηγών ατμοπλοίων ειδική επιτροπή εκάστης περιφερείας δικαιοδοσίας λιμενικής Αρχής συγκροτείται ανά διετίαν, κατά μήνα Δεκέμβριον, δι’ αποφάσεως του Υπουργού, δημοσιευομένης εις την εφημερίδα της Κυβερνήσεως. Εξαιρετικώς δια την πρώτην εφαρμογήν του παρόντος Δ/τος αι επιτροπαί συγκροτούνται εντός μηνός από της δημοσιεύσεώς του. Άρθρ.2.-Τα μη όντα αυτοδικαίως, λόγω της θέσεως αυτών, μέλη της επιτροπής ορίζονται ως εξής:Ο πρωτοδίκης υποδεικνύεται υπό του αρμοδίου προέδρου πρωτοδικών της έδρας του λιμεναρχείου. Ο αντιπρόσωπος του ναυτιλιακού τμήματος του εμπορικού επιμελητηρίου ή, ελλείψει τοιούτου, του εμπορικού συλλόγου υποδεικνύεται υπό της οικείας οργανώσεως. Το ελλείψει εμπορικού επιμελητηρίου ή εμπορικού συλλόγου ειδικόν πρόσωπον ορίζεται ελευθέρως υπό της Δ.Ε.Ν. Αντί του πρωτοδίκου, μετέχει της επιτροπής ο ειρηνοδίκης, εάν εν τη έδρα του λιμεναρχείου δεν εδρεύη πρωτοδικείον. Δια της συγκροτούσης την επιτροπήν αποφάσεως ορίζονται και ισάριθμα προς τα τακτικά αναπληρωματικά μέλη, άτινα μετέχουσι των εργασιών της επιτροπής εν περιπτώσει ασθενείας ή άλλου τινός κωλύματος των ναυτικών μελών. Άρθρ.3.-Η επιτροπή δια την εκτέλεσιν των καθηκόντων της συνεδριάζει εις το λιμενικόν κατάστημα, ευρίσκεται δε εν απαρτία παρόντων απάντων των μελών αυτής .  καθήκοντα προέδρου ασκεί το δικαστικόν μέλος της επιτροπής, χρέη δε εισηγητού ο λιμενάρχης. Άρθρ.4.-Ο πρόεδρος της επιτροπής, εντός εικοσιτετραώρου από της υποβολής της σχετικής μηνύσεως εις τον λιμενάρχην ή και αυτεπαγγέλτως ευθύς ως μέλος τι αυτής ήθελε καταγγείλει παράβασίν τινα του Νόμου περί αθεμίτου ανταγωνισμού, υποχρεούται όπως συγκαλέση την επιτροπήν προς γνωμάτευσιν. Εις περίπτωσιν καθ’ ην δια την βεβαίωσιν της παραβάσεως παρίσταται ανάγκη συλλογής αποδεικτικών στοιχείων, η επιτροπή αναθέτει εις τον λιμενάρχην ή το δικαστικόν μέλος αυτής την συγκέντρωσιν τούτων .  μεθ’ ο προβαίνει εις την έκδοσιν της κατά Νόμον γνωματεύσεως αυτής. Εν επειγούση περιπτώσει ο λιμενάρχης υποχρεούται όπως, ευθύς ως ήθελε λάβει γνώσιν παραβάσεώς τινος του Νόμου περί αθεμίτου ανταγωνισμού, προβαίνη εις πάσαν νόμιμον ενέργειαν δια την άμεσον συγκέντρωσιν των απαιτουμένων αποδεικτικών στοιχείων, ειδοποιών περί τούτου εντός της ανωτέρω προθεσμίας τον πρόεδρον, δια την άμεσον σύγκλησιν της επιτροπής. Άρθρ.5.-Εκάστης συνεδριάσεως της επιτροπής τηρούνται πρακτικά, εις τα οποία καταχωρίζονται, κεχωρισμένως δι’ εκάστην εισαγομένην υπόθεσιν, αι επ’ αυτής ανακριτικαί πράξεις, εν περιλήψει δε και η σχετική γνωμάτευσις. Άρθρ.6.-Ο λιμενάρχης, άμα τη εκδόσει της περί ης το προηγούμενον άρθρον γνωματεύσεως, εκδίδει ητιολογημένην απόφασιν περί απαλλαγής ή περί επιβολής του κατά την κρίσιν αυτού προστίμου, συμφώνως τω άρθρ. 5 του Νόμ. 4835, και προβαίνει εις την επί αποδείξει κοινοποίησιν της καταδικαστικής αποφάσεως. Αντίγραφον της αποφάσεως ταύτης αποστέλλεται προς το οικείον δημόσιον ταμείον όπως μεριμνήση δια την είσπραξιν του επιβληθέντος προστίμου. Σελ. 343 Αθέμιτος Ανταγωνισμός 19.Δ.β.2-3 19.Δ.β.3 Αθέμιτος Ανταγωνισμός 